
Cât de "verde" este "energia verde". Un profesor universitar specializat în Mediu explică ipocriziile din spatele tehnologiei 


Postat la: 19.01.2024 | Scris de: ZIUA NEWS 


0 


Mineritul este una din cele mai mari ipocrizii ale Europei, care a închis minele pentru a nu polua, dar aduce metale care sunt exploatate rudimentar cu tehnologie poluantă 
din Africa sau China. Toate dispozitivele cu ecran, turbinele eoliene sau bateriile maşinilor necesită aceste metale rare. 


Aurul nu mai este de mult cel mai prețios metal, chiar dacă rămâne printre metalele nobile. O serie de metale rare care sunt folosite în industria producţiei de energie verde 
sunt mai scumpe decât aurul, rodiul ajungând, la un moment dat, chiar de şase ori mai scump decât aurul. Preţul lui a mai scăzut între timp, ajungând doar de trei ori mai 
scump decât aurul. 


Dar rodiul nu este singurul metal cu preţul atât de mare. Pe lângă acesta mai sunt o serie de metale rare sau pământuri rare, care costă foarte mult. 


Dr. ing. loan Bud, prof. univ. la Universitatea Tehnică Cluj, Centrul Universitar Nord din Baia Mare, este specializat în protecția mediului. EI explică diferența dintre 
metalele rare şi pământurile rare şi la ce sunt folosite acestea. 


„Metalele rare sunt cele care n-au constituit obiectul precis al exploatărilor - cum au fost la noi (în Maramureș, n.r.) plumb, zinc, cupru, aur şi argint. Asociat acestor 
metale, se găseau şi metale cum este seleniu, molibden, bismut, galiu, germaniu care, la vremea aceea, erau utilizate, dar într-o pondere mai mică. Nu constituiau obiectul 
unor exploatări speciale", explică el. 


Despre pământurile rare, profesorul mai spune că acestea sunt o grupă de elemente chimice absolut necesare în producția energiei verzi şi la orice dispozitiv care are un 
ecran digital. „Pământurile rare sunt cele din grupa lantanidelor (din grupa metalelor tranziționale de tip f. Caracteristica lantanidelor este că au electronul/electronii de 
valență în substratul 4f, n.r.)", spune el. 


Elementele din aceste pământuri rare sunt folosite sunt în domeniul electronic, la maşini electrice, la baterii, în energiile verzi, la turbinele eoliene şi în special la orice 
dispozitiv cu ecran precum telefoane mobile sau laptopuri. „Turbinele eoliene, panourile solare, în special bateriile, toate acestea necesită aceste elemente chimice numite 
pământuri rare. Inclusiv aluminiul începe să devină un element critic, strategic, pentru că e folosit în domeniu bateriilor, alături de metale rare şi pământuri rare", 
completează profesorul. 


Partea proastă este că toate aceste elemente se exploatează în China sau Africa, unde mineritul se practică fără respectarea unor norme minime de protecţie a mediului. 
Practic, în materie de protecția mediului, ce câştigăm prin producerea energiei verzi, pierdem la obţinerea acestor metale rare. 


„De exemplu cobaltul (necesar la tot ce înseamnă norme de poluare Euro 5 sau Euro 6 - N.R.) îl aducem din Congo, unde se exploatează cât se poate de rudimentar. Aşa 
numitul minerit artizanal. Anumite ONG-uri au dovedit că sunt până la 2.000 de morţi pe an din cauza acestor exploatări sălbatice. Eu consider că este o ipocrizie: vreau 


să mă folosesc de munca - și blestemul - altora, ca eu să fiu ecologist. Dar în același timp definesc că poluarea este globală. Păi, dacă este globală, atunci ar trebui să mă 
intereseze şi ce se întâmplă în acel colț de lume (unde se exploatează- N.R.), nu numai la mine în curte", spune el. 


Profesorul mai arată că exploatarea acestor metale rare ar trebui făcută în ţările dezvoltate, care îşi permit să folosească aşa numitele „tehnologii curate”. 
„Deocamdată, metalele folosite în tehnologiile acestea sunt aduse din China sau din Africa, unde sunt obținute cu poluare majoră. Dacă am vrea să fim cinstiți, ar trebui să 
le producem în țările dezvoltate, care pot să-și permită tehnologii care să lucreze curat. Dacă vrei să exploatezi acolo, te duci şi implementezi tehnologii curate. Că 


eliberăm dioxid de carbon în China sau în Europa, creează aceeași problemă asupra climei", conchide el. 


Ceea ce este interesant, este faptul că în România sunt zăcăminte de multe dintre aceste metale rare, unul dintre ele fiind staniu, găsit chiar în Maramreș. De asemenea, 
mai avem zăcăminte de wolfram, galiu, litiu, disprosiu, zirconiu. 


„China încă exploatează şi controlează piața acestor metale rare și pământuri rare. Începând cu 2018, SUA a înţeles miza acestor pământuri rare şi a început să le 
exploateze şi să intervină pe piaţă cu o pondere din ce în ce mai mare. Europa încă nu a înțeles foarte bine să intervină în exploatarea acestor metalelor rare și pământurilor 


rare", mai adaugă el. 


Mai trebuie spus că preţurile acestor metale a crescut constant şi continuă să crească pe piață. 

Klaus Schwab recunoaște că "revoluția politică" împotriva "Marii Resetări" îi distruge Agenda VIDEO 


Fondatorul Forumului Economic Mondial, Klaus Schwab, a recunoscut că oamenii din lume au respins planul său de "Mare Resetare" pentru omenire şi s-au 
revoltat împotriva establishmentului. 


Papa Francisc susține că plăcerea sexuală este „un dar de la Dumnezeu", care trebuie „disciplinat cu răbdare" 


Papa Francisc a declarat că plăcerea sexuală este „un dar de la Dumnezeu" care trebuie „disciplinat cu răbdare", relatează BBC. De asemenea, el a avertizat 
împotriva pornografiei, despre care a spus că aduce „satisfacţie fără o relație" şi poate duce la dependență. 


Un înalt oficial NATO avertizează: Civilii din ţările aliate ar trebui să se pregătească pentru un "război total cu Rusia" 


Un înalt oficial al NATO a îndemnat populaţia civilă şi guvernele țărilor din cadrul Alianţei să se pregătească pentru un război total cu Rusia în următorii 20 de ani. 


Un nou tratament împotriva cancerului bazat pe un anticorp modificat, dezvoltat de cercetători israelieni 


Oamenii de ştiinţă israelieni au dezvoltat un nou anticorp care creează un răspuns imunitar puternic împotriva cancerului, a anunţat joi Institutul de Ştiinţă 
Weizmann (WIS) din Israel, transmite agenţia Xinhua. 


Putin ordonă ca toate proprietăţile din străinătate ale Imperiului Rus şi Uniunii Sovietice să fie recuperate. Ce prevede decretul misterios 


Un decret al liderului rus Vladimir Putin, publicat joi seară, alocă fonduri pentru o unitate de stat a cărei sarcină este să caute proprietăţi în străinătate şi să se asigure 
că drepturile de proprietate ale Rusiei sunt înregistrate. 


Un avion Boeing a luat foc în aer. Flăcările au cuprins o parte a aeronavei VIDEO 


Un avion de marfă Boeing a aterizat de urgență pe Aeroportul din Miami după ce un motor a luat foc în aer, la scurt timp după decolare. 


Mascarada de la Agricultură: Afacerea cu stuf din Deltă data printr-o lege cu dedicatie pentru fiul lui Paul Stanescu e "verificata" de ministerul omului de 
casa al baronului PSD 


E de râsul curcilor. Ministrul Agriculturii, Florin Barbu, a dispus Corpului de control să efectueze o anchetă în vederea verificării legalităţii acordării subvenţiilor 
pentru recoltarea stufului din Delta Dunării, având în vedere informaţiile apărute în spaţiul public referitoare la modalitatea de acordare a acestui nou tip de 
subvenții. 


Davos: Fermierii și producătorii de energie să fie asimilați criminalilor de război pentru "daunele provocate naturii" 


Activista pentru climă Jojo Mehta a spus că Tribunalul Penal Internaţional ar trebui să judece, pe lângă genocid şi alte crime de război şi „ecocidul", pentru a 
„preveni distrugerea în masă a naturii”. 


Radio France: Cum distruge Bruxelles-ul agricultura Uniunii Europene în beneficiul Ucrainei 

